Nerea Ariznabarreta Izkue

Nerea Ariznabarreta Izkue (Eibar, Gipuzkoa, 1981ko maiatzaren 7a) narratzailea eta antzerkigilea da.

 Bizitza 
Nerea Eibar hiri armagile, eta industrialean jaio zen. Txikitan asteburu guztiak bere aitaren baserrian igaro zituen. Aitak, ipuinak, elezaharrak eta haurtzaroko bizipenak kontatu eta asmatzen zizkion eta Nereak errealitate majiko hori gustura jasotzen zuen. Amarengandik abesteko zaletasuna jaso zuen. Amak ipuinak grinez kontatzen zizkion, pertsonaiei ahots ezberdinak jarriz eta kantuak asmatuz. Eta nahasketa horretatik atera zen Nerea, narratzailea eta antzerkigilea.

 Formakuntza 
Jarduera fisikoaren eta kirolaren zientzietan lizentziatua da. Pianoa ikasketak ere egina, 2001ean eskuratu zuen titulua. Erdi mailako musika-prestakuntza ere badu. Dantza garaikidea, afrikarra, adierazkorra, flamenkoa eta capoeira ikastaroak egina da.Londresen eta Berlinen egin ditu ikasketak. Hainbat ikastaro eta bestelako ikasketekin osatu du formakuntza: gorputz hezkuntza, antzerki fisikoa eta clowna.

 Lan ibilbidea 
2003an hasi zen ipuinak kontatzen eta 2008an antzerki-konpainia bat sortu zuen bi lagunekin batera. Esperientziak eta zenbait ikastarok narratzaile gisa trebatu dute eta bestelako ikasketek istorioak ahotsarekin, keinuarekin, objektuekin eta kantuekin asmatzera eta kontatzera eraman dute.

Zurrumurru izeneko konpainia sortu zuen 2008an, eta Naita Produkzioak izenekoa, berriz, 2017an.

 Antzerkia 
Antzerkian hainbat ikuskizun eskaini ditu, bestea beste:
UrteaIkuskizunaKonpainiaZuzendaria2020PinocchioGORAKADAZe Barros2020Adela eta Martirio Bernarda Albaren EtxeanNAITA ProdukzioakSaioa Iribarren2019Amatxik DixitCía GoitiberaSaioa Iribarren2019AIOKOZurrunka TeatroItziar Rekalde2018Somewhere maybe here / Edonon agian hemenCat GerrardCat Gerrard2017EL HERMANO DE SANCHOLaurentzi ProduccionesLander Iglesias2012El Circo de la pulgaZurrumurru Antzerki TaldeaCREACIÓN COLECTIVA2011El viaje de Sialuk la osita pardaEn La LonaPablo ibarluzea2010ExodoEn La LonaAndrés Fresno2009Mementu RidiccoliEn La LonaSusana Alfieri

 Telebistan 
GoenkaleETB1wazemankETB1

 Sariak 

 2024an Nereak Etxepare Album ilustratu saria eskuratu zuen beldurrari buruzko 'Mamuki' album umoretsuagatik, Maite Rosende ilustratzaile donostiarraren ilustrazioekin hornitua. Beldurrari buruzko album ilustratu umoretsu hau aurkeztu ziren 31 lanen artean nagusitu zen. Argitalpena: Saritutako lana Nafarroako Pamiela argitaletxeak argitaratuko du, euskaraz, 2024ko udazkenean.

 Erreferentziak 

 Kanpo estekak 

 Ezezaguna ezagun bihurtzen den heinean desagertzen da beldurra Berria, 2024.07.03
 Gauza askok beldurra ematen digute ez ditugula ezaguzen Eta Kitto, 2024.07.05

Kategoria:Eibartarrak
Kategoria:Antzerkigileak
Kategoria:Emakume antzerkigileak
Kategoria:Ipuin kontalariak